# ***Csanytele Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06/20/3142365 Email: jegyzo@csanytelek.hu***

CS/220-4/2021.

**E l ő t e r j e s z t é s**

**Csanytelek Község Polgármestere 2021. márciusi döntéséhez**

**Tárgy:**  *I. sz. vegyes háziorvi körzet iskola-egészségügyi ellátás végzésére kötött feladatellátási szerződés 2. módosítása*

**Tisztelt Polgármester úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztést jóváhagyásra, az alábbiak figyelembe vétele mellett:

A vonatkozó hatályos jogszabályok kötelezővé teszik *az iskola-egészségügyi ellátás végzését,* melynek az önkormányzat egészségügyi alapellátása körzetinek kialakításáról szóló 9/2016. (IX. 9.) alaprendeletben meghatározott módon, az *I. sz. vegyes háziorvosi körzet háziorvosa lát el feladatellátási szerződésben vállalt módon*

A feladat ellátására kötött szerződés eredetileg 2016. április 01. napjától 2021. március 31. napjáig szólt, melyet 2019. október 21. napján módosítottak a szerződő felek. A szerződés időtartama rövidesen lejár, így annak meghosszabbítása nélkül, a feladat ellátása megszűnik, vele együtt annak NEAK általi finanszírozása is és ezáltal mulasztásba esik önkormányzatunk, mint a feladat ellátása biztosítására kötelezett.

Dr. Tóth Mária I. sz. vegyes háziorvosi körzet háziorvosával kötött feladatellátási szerződésére tekintettel javaslom, hogy a feladatellátás időpontjaként *határozatlan idő meghatározása* kerüljön a tárgyi szerződésbe, amely mindkét fél számára könnyebbséget jelent. A tárgyi szerződés 1. pontja módosítása: 2016. április 01. napjától 2021. március 31. napjáig helyébe: *2021. április 01. napjától határozatlan időre* szövegre változtatást jelent.

A praxisközösséghez való csatlakozása miatt Dr. Tóth Mária I. sz. vegyes háziorvosi körzet háziorvosának meg kellett változtatnia *a napi rendelési idejét* (melyet Polgármester úr idén márciusban kiadott határozatával jóváhagyott) heti 20 órára, melyhez célszerű az *iskola-egészségügyi feladatellátás igazítása*, a fenti szerződés 3. pontjában írtak (a hét keddi napján 8,30 órától 9,30 óráig tartó időpont) helyett, alábbiak szerint: *minden héten keddi napon 7 órától 8 óráig tartó időtartamra változtatni.*

A tárgyi szerződés 5. pontja is módosításra szorul, mivel ott a NEAK-kal való szerződéskötés kötelezettsége szerepel, amely *a meglévő szerződés módosításával változik.*

**Tisztelt Polgármester úr!**

Indítványozom a tárgyi előterjesztésben, az ahhoz csatolt határozatban és a feladatellátási szerződésben foglaltak változtatás nélküli elfogadását.

C s a n y t e l e k, 2021. március 17.

Tisztelettel:

…………………………………….

Kató Pálné jegyző

**…./2021. (III. ..) Ökt határozat**

**Tárgy:** *I. sz. vegyes háziorvosi körzet iskola-egészségügyi ellátás végzésére kötött feladatellátási szerződés 2. módosítása*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.**

1.) Csanytelek Község Önkormányzata Polgármestereként a tárgyi előterjesztés mellé csatolt *iskola-egészségügyi ellátásra vonatkozó feladatellátási szerződés egységes szerkezetbe foglalt 2. módosítását változtatás nélkül jóváhagyom.*

2.) Felkérem a település jegyzőjét, hogy soron kívül gondoskodjon a tárgyi feladatellátási szerződés érintettek általi aláírásáról és a további szükséges intézkedések megtételéről.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* NEAK Vezetője (Szeged
* Dr. Tóth Márai háziorvos
* Tóth Józsefné Adó- és Pénzügyi Iroda Vezetője
* Irattár