

# *Csanytelek Község Önkormányzata Jegyzőjétől*



***6647 Csanytelek, Volentér János tér 2. sz.***

🖀: 63/578-512, 06/20/314-2365 Email: jegyzo@csanytelek.hu

----------------------------------------------------------------------------------------------------------------------------------

CS/714-1/2021.

**E l ő t e r j e s z t é s**

**Csanytelek Község Önkormányzata Polgármestere 2021. márciusi döntéséhez**

**Tárgy*:***  *az önkormányzat egészségügyi alapellátása körzeteinek kialakításáról szóló 9/2016. (IX. 9.) önkormányzati rendelet módosításáról szóló önkormányzati rendelet alkotásának kezdeményezése*

**Tisztelt Polgármester úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztést (a hatályos SZMSZ 19. § (1) bekezdés d) pontjában kapott felhatalmazás szerint eljárva) jóváhagyásra, az alábbiak figyelembe vétele mellett:

Az egészségügyi szolgálati jogviszonyról szóló 2020. évi C. törvény (a továbbiakban: Eszjtv.) és annak végrehajtására kiadott 528/2020. (XI. 28.) Kormányrendelet értelmében *az egészségügy területén alkalmazott szakemberek*  ***közalkalmazotti jogviszonya 2021. március 01. napjával átalakult egészségügyi szolgálati jogviszonnyá.***  Ez a változás a Csanyteleki Polgármesteri Hivatalban *a védőnő személyét érinti*, aki határidőn belül már aláírta a változást tartalmazó munkaügyi dokumentumát, így továbbra is zavartalanul folyik e területen is a feladatok ellátása. A szakfeladaton foglalkoztatott munkavállaló jogviszonya váltása nem befolyásolja a védőnői szolgálat működtetését, mellyel az önkormányzat Mötv. 13. § (1) bekezdése 4. pontja szerinti kötelező önkormányzati feladat ellátása a vonatkozó hatályos szaktörvényben és a fenti változás miatt módosításra váró, az önkormányzat egészségügyi alapellátása körzeteinek kialakításáról szóló 9/2016. (IX. 9.) önkormányzati rendeletben foglaltaknak megfelelve valósulhat meg. A tárgyi önkormányzati rendelet alkotásánál nem hagyható figyelmen kívül az önálló háziorvosi tevékenységről szóló 2000. évi II. törvény 2. § (2) bekezdése sem, melynek értelmében, háziorvosi tevékenység kizárólag tárgyi önkormányzati rendelet szerinti körzetben folytatható. Fontos a területi védőnői ellátásról szóló 49/2004. (V. 21.) ESzCsM rendelet, melyre való hivatkozás nem szerepel a rendelet bevezetőrészében, mert ott csak törvényi hivatkozásnak van létjogosultsága.

Az önkormányzat szervezeti és működési szabályzata 28. §-a tartalmazza a Polgármesteri Hivatal szervezeti felállását, a feladatok megosztását, a feladatot végrehajtók tisztségének nevesítésével. A védőnői szolgálat szervezeti egységére a (2) bekezdés c) pontja utal, benne a *közalkalmazottak* nevesítésével, ami a módosítást elkerülhetetlenné teszi. Emlékeztetek az elmúlt évben a kulturális ágazatban végbement átszervezésre, amely a közalkalmazotti jogviszonyt munkaviszonnyá alakította át, mely változást még az elmúlt évben átvezettük az önkormányzat hatályos SZMSZ-e vonatkozó rendelkezésén.

Ahhoz, hogy eleget tudjunk tenni a jogalkotásról szóló 2010. évi CXXX. törvény (a továbbiakban: Jat.) önkormányzati rendelet alkotására vonatkozó előírásának, meg kell felelni az Alaptörvény 32. cikkének (3) bekezdésében foglaltaknak, miszerint: *az önkormányzati rendelet nem lehet ellentétes más jogszabállyal.* Ezt a tilalmat szegnénk meg, amennyiben a fent hivatkozott vonatkozó központi jogszabályba foglaltaktól eltérően hagynánk hatályban a tárgyi jogszabály 7. § (4) bekezdését.

A védőnő általi feladatellátás mikéntjét a *Polgármesteri Hivatal SZMSZ-e, az ahhoz csatolt szakmai védőnői SZMSZ és a Pénzügyi Ügyrend közfeladatot ellátókra vonatkozó rendelkezései határozzák meg.* A fent írt módosítás miatt, a jelzett dokumentumokon a változás átvezetése megtörtént, tekintettel arra, hogy a függelékek módosításához nem kell a Képviselő-testület, vagy a Polgármester úr jóváhagyása, viszont a módosítások átvezetése nem tűr halasztást, melynek való megfelelés a jegyző felelőssége.

A beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget, mert *a település egészségügyi alapellátását végző háziorvosok, a fogorvos, a védőnői szolgálat körzeteinek határait és azon belüli feladat elosztása rendjét állapítja meg,* melyhez a település lakossága alkalmazkodik.

Az egészségügyi alapellátásról szóló 2015. évi CXXIII. törvény 5.-6. §-a tartalmaz rendelkezést arra vonatkozóan, hogy az önkormányzat képviselő-testülete köteles rendeletben szabályozni az egészségügyi alapellátást nyújtók szolgáltatását igénybe vevő lakosok lakóhelye szerinti körzetek kijelölését.

A hatályos SZMSZ 19. § (5)-(6) bekezdésében írt jegyzői kötelezettségnek és a település lakossága számára nyújtott tájékoztatási feladatnak is eleget-téve rögzítem, hogy a tárgyi önkormányzati rendelet-tervezet szövegének kifüggesztésére a hivatal hirdetőtábláján 2021. március 5. napján megtörtént és az 5 napos lakossági véleményezési határidő letelte után megállapítottam, hogy a tárgyi önkormányzati rendelet-tervezethez *a lakosság köréből nem érkezett javaslat.*

A fentiekre alapozva kezdeményezem az *önkormányzati rendelet hatályba léptetését annak kihirdetését követően, 2021. április 01. napjával.* Ez sz önkormányzati rendelet olyan módosító rendelet, amely beépül az alaprendeletbe, ezzel a rendelkezés végrehajtottá válik, így a tárgyi önkormányzati rendelet hatályba lépését követő nappal való hatályon kívül helyezését ez teszi indokolttá.

Ezen előterjesztéshez csatolt, a Jat. 17. §-a szerint elkészített, előzetes hatásvizsgálatban leírtak részletes elemzést tartalmaznak a tárgyra vonatkoztatott döntés várható eredményéről.

A Jat. 18. szakasza a jogszabály előkészítője számára előírja, hogy az önkormányzati rendelet-tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható kihatásait. Ennek további részleteit az *általános* és *részletes indokolás* tartalmazza, ezért az önkormányzati rendelet-tervezetben foglaltak könnyebb értelmezése érdekében célszerű annak tanulmányozása. Az indokolás tartalmazza, hogy *nem szükséges az indokolás közzététele,* tekintettel az 5/2019. (III. 13.) IM rendelet 21. § (2) bekezdés a) pontjában írtakra, mivel a normában foglaltak kihatása a település lakossága körében nem mutatható ki.

Ezen önkormányzati rendelet-tervezet beterjesztése a jogszabályszerkesztésről szóló 61/2009. (XII. 14.) IMR rendelet (a továbbiakban: IRM rendelet) előírásai szerint történt, a központi jogszabályokban foglaltaknak (a Jat. 22. § (1)-(2) bekezdése) is megfelelve, a vonatkozó *jogszabály tartalmának felülvizsgálatára* vonatkozó kötelezettségnemek is eleget téve, betartva az SZMSZ erre irányuló rendelkezését.

**Tisztelt Polgármester úr!**

Indítványozom a tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet határozat hozatal nélküli elfogadását és a tárgyban önkormányzati rendelet kiadását.

C s a n y t e l e k, 2021. március 12.

Tisztelettel:

………………………………….

Kató Pálné jegyző